title: Tarybos įgyvendinimo reglamentas (ES) 2021/1188 2021 m. liepos 19 d. kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir kuriuo panaikinamas Įgyvendinimo reglamentas (ES) 2021/138

text:
2021 7 20

                  LT

                  Europos Sąjungos oficialusis leidinys

                  L 258/14

         TARYBOS ĮGYVENDINIMO REGLAMENTAS (ES) 2021/1188
         2021 m. liepos 19 d.
         kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir kuriuo panaikinamas Įgyvendinimo reglamentas (ES) 2021/138
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2021 m. vasario 5 d. Taryba priėmė Įgyvendinimo reglamentą (ES) 2021/138 (2), kuriuo įgyvendinama Reglamento (EB) Nr. 2580/2001 2 straipsnio 3 dalis, kuria nustatomas atnaujintas asmenų, grupių ir organizacijų, kuriems taikomas Reglamentas (EB) Nr. 2580/2001, sąrašas (toliau – sąrašas);

                     (2)

                     Taryba, kai buvo praktiškai įmanoma, visiems asmenims, grupėms ir organizacijoms pateikė motyvų pareiškimus, kuriuose paaiškinta, kodėl jie buvo įtraukti į sąrašą;

                     (3)

                     Taryba Europos Sąjungos oficialiajame leidinyje paskelbtu pranešimu informavo sąraše išvardytus asmenis, grupes ir organizacijas, kad ji nusprendė palikti juos sąraše. Taryba taip pat informavo tuos asmenis, grupes ir organizacijas, kad tuo atveju, jei jiems dar nėra pateiktas Tarybos motyvų pareiškimas, kuriame paaiškinta, kodėl jie buvo įtraukti į sąrašą, jie gali prašyti pateikti tokį motyvų pareiškimą;

                     (4)

                     Taryba peržiūrėjo sąrašą, kaip reikalaujama pagal Reglamento (EB) Nr. 2580/2001 2 straipsnio 3 dalį. Atlikdama tą peržiūrą, Taryba atsižvelgė į suinteresuotųjų subjektų jai pateiktas pastabas, taip pat į atnaujintą informaciją, gautą iš nacionalinių kompetentingų institucijų, apie į sąrašą įtrauktų asmenų ir subjektų statusą nacionaliniu lygmeniu;

                     (5)

                     Taryba patikrino, ar kompetentingos institucijos, kaip nurodyta Bendrosios pozicijos 2001/931/BUSP (3) 1 straipsnio 4 dalyje, yra priėmusios sprendimus dėl visų į sąrašą įtrauktų asmenų, grupių ir organizacijų, kadangi jie yra susiję su teroro aktais, kaip tai suprantama Bendrosios pozicijos 2001/931/BUSP 1 straipsnio 2 ir 3 dalyse. Taryba taip pat padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos Reglamente (EB) Nr. 2580/2001 numatytos konkrečios ribojamosios priemonės;

                     (6)

                     sąrašas turėtų būti atitinkamai atnaujintas, o Įgyvendinimo reglamentas (ES) 2021/138 turėtų būti panaikintas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 2580/2001 2 straipsnio 3 dalyje numatytas sąrašas pateikiamas šio reglamento priede.

            2 straipsnis
            Įgyvendinimo reglamentas (ES) 2021/138 panaikinamas.

            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 19 d.

                  Tarybos vardu

                  Pirmininkė

               J. PODGORŠEK

            (1)  OL L 344, 2001 12 28, p. 70.

            (2)  2021 m. vasario 5 d. Tarybos įgyvendinimo reglamentas (ES) 2021/138, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2020/1128 (OL L 43, 2021 2 8, p. 1).

            (3)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

            PRIEDAS
            1 straipsnyje nurodytas asmenų, grupių ir organizacijų sąrašas
            I.   ASMENYS

                        1.

                        ABDOLLAHI Hamed (dar žinomas kaip Mustafa Abdullahi), gimęs 1960 8 11 Irane. Paso Nr.: D9004878.

                        2.

                        AL-NASSER, Abdelkarim Hussein Mohamed, gimęs Al Ihsa (Saudo Arabija), Saudo Arabijos pilietis.

                        3.

                        AL YACOUB, Ibrahim Salih Mohammed, gimęs 1966 10 16 Tarute (Saudo Arabija), Saudo Arabijos pilietis.

                        4.

                        ARBABSIAR Manssor (dar žinomas kaip Mansour Arbabsiar), gimęs 1955 3 6 arba 1955 3 15 Irane. Irano ir JAV pilietis; paso Nr.: C2002515 (Iranas); Paso Nr.: 477845448 (JAV). Nacionalinio tapatybės dokumento Nr.: 07442833, galiojo iki 2016 3 15 (JAV vairuotojo pažymėjimas).

                        5.

                        ASSADI Assadollah, gimęs 1971 12 22 Teherane (Iranas), Irano pilietis. Irano diplomatinio paso numeris: D9016657.

                        6.

                        BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai).

                        7.

                        EL HAJJ, Hassan, gimęs 1988 3 22 Zaghdraiya, Sidone (Libanas), Kanados pilietis. Paso Nr.: JX446643 (Kanada).

                        8.

                        HASHEMI MOGHADAM Saeid, gimęs 1962 8 6 Teherane (Iranas), Irano pilietis. Paso Nr.: D9016290, galiojo iki 2019 2 4.

                        9.

                        IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), gimęs 1963 m. Libane, Libano pilietis.

                        10.

                        MELIAD, Farah, gimęs 1980 11 5 Sidnėjuje (Australija), Australijos pilietis. Paso Nr.: M2719127 (Australija).

                        11.

                        MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr.: 488555.

                        12.

                        ȘANLI, Dalokay (dar žinomas kaip Sinan), gimęs 1976 10 13 Piuliumiūre (Pülümür) (Turkija).

                        13.

                        SHAHLAI Abdul Reza (dar žinomas kaip Abdol Reza Shala’i; dar žinomas kaip Abd-al Reza Shalai; dar žinomas kaip Abdorreza Shahlai; dar žinomas kaip Abdolreza Shahla’i; dar žinomas kaip Abdul-Reza Shahlaee; dar žinomas kaip Hajj Yusef; dar žinomas kaip Haji Yusif; dar žinomas kaip Hajji Yasir; dar žinomas kaip Hajji Yusif; dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas (Iranas); 2) Mehrano karinė bazė, Ilamo provincija (Iranas).

                        14.

                        SHAKURI Ali Gholam, gimęs apie 1965 m. Teherane (Iranas).

                  II.   GRUPĖS IR ORGANIZACIJOS

                        1.

                        „Abu Nidal organizacija“ („Abu Nidal Organisation“, „ANO“) (dar žinoma kaip „Fatah“ revoliucinė taryba („Fatah Revolutionary Council“); dar žinoma kaip Arabų revoliucinės brigados („Arab Revolutionary Brigades“); dar žinoma kaip „Juodasis rugsėjis“ („Black September“); dar žinoma kaip Musulmonų socialistų revoliucinė organizacija („Revolutionary Organisation of Socialist Muslims“).

                        2.

                        „Al-Aqsa“ kankinių brigada („Al-Aqsa Martyrs’ Brigade“).

                        3.

                        „Al-Aqsa e.V“.

                        4.

                        „Babbar Khalsa“.

                        5.

                        „Filipinų komunistų partija“ („Communist Party of the Philippines“), įskaitant „Naująją liaudies armiją“ („New People’s Army“, „NPA“), Filipinai.

                        6.

                        Irano žvalgybos ir saugumo ministerijos Vidaus saugumo direktoratas (Directorate for Internal Security of the Iranian Ministry for Intelligence and Security).

                        7.

                        „Gama’a al-Islamiyya“ (dar žinoma kaip „Al-Gama’a al-Islamiyya“) (Islamo grupuotė („Islamic Group“, „IG“)).

                        8.

                        „İslami Büyük Doğu Akıncılar Cephesi“ – IBDA-C (Didysis islamo rytų karių frontas („Great Islamic Eastern Warriors Front“)).

                        9.

                        „Hamas“, įskaitant „Hamas-Izz al-Din al-Qassem“.

                        10.

                        „Hizballah“ karinis sparnas“ („Hizballah Military Wing“) (dar žinomas kaip „Hezbollah“ karinis sparnas („Hezbollah Military Wing“); dar žinomas kaip „Hizbullah“ karinis sparnas („Hizbullah Military Wing“); dar žinomas kaip „Hizbollah“ karinis sparnas („Hizbollah Military Wing“); dar žinomas kaip „Hezballah“ karinis sparnas („Hezballah Military Wing“); dar žinomas kaip „Hisbollah“ karinis sparnas („Hisbollah Military Wing“); dar žinomas kaip „Hizbu’llah“ karinis sparnas („Hizbu’llah Military Wing“); dar žinomas kaip „Hizb Allah“ karinis sparnas („Hizb Allah Military Wing“); dar žinomas kaip „Džihado taryba“ („Jihad Council“) (ir visi jam pavaldūs padaliniai, įskaitant Išorės saugumo organizaciją (External Security Organisation)).

                        11.

                        „Hizbul Mujahideen“, „HM“.

                        12.

                        „Khalistano Zindabad pajėgos“ („Khalistan Zindabad Force“, „KZF“).

                        13.

                        „Kurdistano darbininkų partija“ („Kurdistan Workers’ Party“, „PKK“) (dar žinoma kaip „KADEK“; dar žinoma kaip „KONGRA-GEL“).

                        14.

                        „Tamilų Elamo išlaisvinimo tigrai“ („Liberation Tigers of Tamil Eelam“, „LTTE“).

                        15.

                        „Ejército de Liberación Nacional“ („Nacionalinė išlaisvinimo armija“ („National Liberation Army“)).

                        16.

                        „Palestinos islamo džihadas“ („Palestinian Islamic Jihad“, „PIJ“).

                        17.

                        „Palestinos išlaisvinimo liaudies frontas“ („Popular Front for the Liberation of Palestine“, „PFLP“).

                        18.

                        „Palestinos išlaisvinimo liaudies fronto Aukščiausioji vadovybė“ („Popular Front for the Liberation of Palestine – General Command“) (dar žinoma kaip „PFLP Aukščiausioji vadovybė“ („PFLP – General Command“)).

                        19.

                        „Devrimci Halk Kurtuluș Partisi-Cephesi“ – „DHKP/C“ (dar žinoma kaip „Devrimci Sol“ („Revoliucinė kairė“ („Revolutionary Left“)); dar žinoma kaip „Dev Sol“), „Revoliucinė liaudies išlaisvinimo armija/frontas/partija“ („Revolutionary People’s Liberation Army/Front/Party“).

                        20.

                        „Šviečiantis kelias“ („Sendero Luminoso“ („Shining Path“), „SL“).

                        21.

                        „Teyrbazen Azadiya Kurdistan“ – „TAK“ (dar žinoma kaip „Kurdistano laisvės sakalai“ („Kurdistan Freedom Falcons“); dar žinoma kaip „Kurdistano laisvės vanagai“ („Kurdistan Freedom Hawks“)).


title: Komisijos įgyvendinimo reglamentas (ES) 2021/1190 2021 m. liepos 15 d. kuriuo pagal Europos Parlamento ir Tarybos reglamentą (ES) 2019/2152 nustatomos temos „IRT naudojimas ir e. prekyba“ 2022 ataskaitinių metų duomenims taikomų reikalavimų techninės specifikacijos (Tekstas svarbus EEE)

text:
2021 7 20

                  LT

                  Europos Sąjungos oficialusis leidinys

                  L 258/28

         KOMISIJOS ĮGYVENDINIMO REGLAMENTAS (ES) 2021/1190
         2021 m. liepos 15 d.
         kuriuo pagal Europos Parlamento ir Tarybos reglamentą (ES) 2019/2152 nustatomos temos „IRT naudojimas ir e. prekyba“ 2022 ataskaitinių metų duomenims taikomų reikalavimų techninės specifikacijos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. lapkričio 27 d. Europos Parlamento ir Tarybos reglamentą (ES) 2019/2152 dėl Europos verslo statistikos, kuriuo panaikinama 10 teisės aktų verslo statistikos srityje (1), ypač į jo 7 straipsnio 1 dalį ir 17 straipsnio 6 dalį,
         kadangi:

                     (1)

                     siekdama užtikrinti, kad būtų tinkamai įgyvendinami su Reglamento (ES) 2019/2152 I priede nurodyta tema „IRT naudojimas ir e. prekyba“ susiję veiksmai, o valstybės narės rengtų palyginamus ir suderintus IRT naudojimo ir e. prekybos duomenis, Komisija turėtų nurodyti kintamuosius, matavimo vienetą, statistinę populiaciją, klasifikaciją ir suskirstymą bei duomenų perdavimo terminą;

                     (2)

                     valstybės narės turėtų pateikti nacionalinių statistinių verslo registrų ir visos verslo statistikos metaduomenis ir kokybės ataskaitas. Todėl reikia nustatyti šių ataskaitų teikimo tvarką, turinį ir terminus;

                     (3)

                     šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Valstybės narės perduoda Reglamento (ES) 2019/2152 I priede nurodytos temos „IRT naudojimas ir e. prekyba“ duomenis, remdamosi 2022 ataskaitinių metų duomenims taikomų reikalavimų techninėmis specifikacijomis, nustatytomis šio reglamento priede.

            2 straipsnis
            Reglamento (ES) 2019/2152 I priede nurodytos temos „IRT naudojimas ir e. prekyba“ metinė metaduomenų ataskaita perduodama Komisijai (Eurostatui) iki 2022 m. gegužės 31 d.
            Reglamento (ES) 2019/2152 I priede nurodytos temos „IRT naudojimas ir e. prekyba“ metinė kokybės ataskaita perduodama Komisijai (Eurostatui) iki 2022 m. lapkričio 5 d.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2019 12 17, p. 1.

            PRIEDAS
            Temos „IRT naudojimas ir e. prekyba“ duomenims taikomų reikalavimų techninės specifikacijos

                        Privaloma / neprivaloma

                        Aprėptis (filtras)

                        Kintamasis

                        Privalomieji kintamieji

                                    i)

                                    Visos įmonės

                                    (1)

                                    Įmonės pagrindinė ekonominė veikla praėjusiais kalendoriniais metais

                                    (2)

                                    Vidutinis samdomųjų darbuotojų ir savarankiškai dirbančių asmenų skaičius praėjusiais kalendoriniais metais

                                    (3)

                                    Visa apyvarta (be PVM) praėjusiais kalendoriniais metais

                                    (4)

                                    Samdomųjų darbuotojų ir savarankiškai dirbančių asmenų, turinčių interneto prieigą verslo tikslais, skaičius arba jų viso skaičiaus procentinė dalis

                                    (5)

                                    IRT specialistų užimtumas

                                    (6)

                                    Bet kokio pobūdžio mokymo rengimas, kad būtų lavinami IRT specialistų su IRT susiję įgūdžiai, praėjusiais kalendoriniais metais

                                    (7)

                                    Bet kokio pobūdžio mokymo rengimas, kad būtų lavinami kitų dirbančių asmenų su IRT susiję įgūdžiai, praėjusiais kalendoriniais metais

                                    (8)

                                    IRT specialistų įdarbinimas arba bandymas įdarbinti praėjusiais kalendoriniais metais

                                    (9)

                                    Įmonės samdomųjų darbuotojų (įskaitant samdomuosius darbuotojus, dirbančius patronuojančiosiose arba susijusiose įmonėse) IRT funkcijų (pvz., IRT infrastruktūros priežiūros, biuro programinės įrangos palaikymo, verslo valdymo programinės įrangos ir (arba) sistemų ir (arba) internetinių sprendimų kūrimo ar palaikymo, saugumo ir duomenų apsaugos) atlikimas praėjusiais kalendoriniais metais

                                    (10)

                                    Išorės tiekėjų IRT funkcijų (pvz., IRT infrastruktūros priežiūros, biuro programinės įrangos palaikymo, verslo valdymo programinės įrangos ir (arba) sistemų ir (arba) internetinių sprendimų kūrimo ar palaikymo, saugumo ir duomenų apsaugos) atlikimas praėjusiais kalendoriniais metais

                                    (11)

                                    Pramoninių robotų naudojimas

                                    (12)

                                    Paslaugų robotų naudojimas

                                    (13)

                                    Priemonių taikymas, siekiant poveikio toliau nurodytam įmonės veiklos aspektui: spausdinti ir kopijuoti naudojamo popieriaus kiekis

                                    (14)

                                    Priemonių taikymas, siekiant poveikio toliau nurodytam įmonės veiklos aspektui: IRT įrangos suvartojamos energijos kiekis

                                    (15)

                                    Įmonės atliekamas IRT paslaugų arba IRT įrangos poveikio aplinkai vertinimas jas atsirenkant (pvz., energijos suvartojimas)

                                    (16)

                                    Nebenaudojamos IRT įrangos (pvz., kompiuterių, monitorių, mobiliųjų telefonų) utilizavimas, ją atiduodant surinkti kaip elektronines atliekas ir (arba) perdirbti (įskaitant perdavimą mažmenininkui utilizuoti)

                                    (17)

                                    Nebenaudojamos IRT įrangos (pvz., kompiuterių, monitorių, mobiliųjų telefonų) laikymas įmonėje (pvz., dėl galimybės ją panaudoti kaip atsargines dalis, taip pat dėl neskelbtinos informacijos apsaugos)

                                    (18)

                                    Nebenaudojamos IRT įrangos (pvz., kompiuterių, monitorių, mobiliųjų telefonų) pardavimas, grąžinimas išperkamosios nuomos įmonei arba dovanojimas

                                    ii)

                                    Įmonės, kuriose dirba samdomųjų darbuotojų ir savarankiškai dirbančių asmenų, turinčių interneto prieigą verslo tikslais

                                    (19)

                                    Interneto ryšys: bet kurios rūšies fiksuotasis laidinis ryšys

                                    (20)

                                    Nuotolinių susirinkimų rengimas

                                    (21)

                                    Darbuotojų nuotolinė prieiga (kompiuteriais arba nešiojamaisiais prietaisais, pvz., išmaniaisiais telefonais) prie įmonės e. pašto sistemos

                                    (22)

                                    Darbuotojų nuotolinė prieiga (kompiuteriais arba nešiojamaisiais prietaisais, pvz., išmaniaisiais telefonais) prie įmonės dokumentų (pvz., rinkmenų, skaičiuoklių, pateikčių, diagramų, nuotraukų)

                                    (23)

                                    Darbuotojų nuotolinė prieiga (kompiuteriais arba nešiojamaisiais įtaisais, pvz., išmaniaisiais telefonais) prie įmonės verslo taikomųjų programų ar programinės įrangos (pvz., prieiga prie apskaitos, pardavimo, užsakymų, ryšių su klientais valdymo verslo taikomųjų programų ar programinės įrangos (išskyrus vidinės komunikacijos taikomąsias programas))

                                    (24)

                                    Prekių ar paslaugų pardavimas internetu per įmonių svetaines ar programėles (įskaitant ekstranetus) praėjusiais kalendoriniais metais

                                    (25)

                                    Prekių ar paslaugų pardavimas internetu per e. prekybos svetaines ar programėles, kurias prekėms ar paslaugoms parduoti naudoja kelios įmonės, praėjusiais kalendoriniais metais

                                    (26)

                                    Prekių ar paslaugų EDI tipo pardavimas (užsakymų, atliktų per elektroninio keitimosi duomenimis (EDI) pranešimus, gavimas) praėjusiais kalendoriniais metais

                                    (27)

                                    IRT saugumo priemonių taikymas įmonės IRT sistemose: tapatybės patvirtinimas patikimu slaptažodžiu (pvz., jam nustatyti mažiausio ilgio, skaičių ir specialių simbolių naudojimo ir reguliaraus keitimo reikalavimai)

                                    (28)

                                    IRT saugumo priemonių taikymas įmonės IRT sistemose: prieigai prie įmonės IRT sistemos gauti taikomas tapatybės patvirtinimas biometriniais metodais (pvz., tapatybės patvirtinimas pagal pirštų atspaudus, balsą, veidą)

                                    (29)

                                    IRT saugumo priemonių taikymas įmonės IRT sistemose: tapatybės patvirtinimas, pagrįstas bent dviejų tapatybės patvirtinimo būdų deriniu (t. y. derinant, pvz., naudotojo nustatytą slaptažodį, vienkartinį slaptažodį (OTP), prieigos raktu sukurtą arba išmaniuoju telefonu gautą kodą ar biometrinį metodą (pvz., remiantis pirštų atspaudais, balsu, veidu))

                                    (30)

                                    IRT saugumo priemonių taikymas įmonės IRT sistemose: duomenų, dokumentų arba e. laiškų šifravimas

                                    (31)

                                    IRT saugumo priemonių taikymas įmonės IRT sistemose: atsarginių duomenų kopijų kūrimas kitoje vietoje (įskaitant atsargines duomenų kopijas debesijoje)

                                    (32)

                                    IRT saugumo priemonių taikymas įmonės IRT sistemose: prieigos prie tinklo kontrolė (naudotojų teisių įmonės tinkle valdymas)

                                    (33)

                                    IRT saugumo priemonių taikymas įmonės IRT sistemose: VPN (virtualusis privatusis tinklas, kuriuo privatus tinklas išplečiamas viešajame tinkle, siekiant užtikrinti keitimosi duomenimis saugumą viešajame tinkle)

                                    (34)

                                    IRT saugumo priemonių taikymas įmonės IRT sistemose: IRT saugumo stebėsenos sistema, leidžianti nustatyti įtartiną veiklą IRT sistemose ir apie ją įspėti įmonę, neįskaitant autonominių antivirusinių programų

                                    (35)

                                    IRT saugumo priemonių taikymas įmonės IRT sistemose: registracijos žurnalų pildymas, taip sudarant sąlygas analizuoti įvykusius IRT saugumo incidentus

                                    (36)

                                    IRT saugumo priemonių taikymas įmonės IRT sistemose: IRT rizikos vertinimas, t. y. reguliarus IRT saugumo incidentų tikimybės ir pasekmių vertinimas

                                    (37)

                                    IRT saugumo priemonių taikymas įmonės IRT sistemose: IRT saugumo bandymai, pvz., atliekant skverbimosi testavimą, išbandant įspėjimo apie pavojų sistemą, peržiūrint saugumo priemones, išbandant atsargines sistemas

                                    (38)

                                    Darbuotojų informavimas apie jų pareigas dėl su IRT saugumu susijusių aspektų per savanoriškus mokymus ar pateikiant informaciją įmonės viduje (pvz., intranete)

                                    (39)

                                    Darbuotojų informavimas apie jų pareigas dėl su IRT saugumu susijusių aspektų per privalomus mokymų kursus ar pateikiant privalomą susipažinti medžiagą

                                    (40)

                                    Darbuotojų informavimas apie jų pareigas dėl su IRT saugumu susijusių aspektų sudarant sutartis (pvz., darbo sutartis)

                                    (41)

                                    Galimybė susipažinti su dokumentu (-ais) apie IRT saugumo priemones, praktiką ar procedūras, pvz., su dokumentais apie IRT saugumą ir duomenų konfidencialumą, apimančiais tokias sritis kaip samdomųjų darbuotojų mokymas IRT naudojimo srityje, IRT saugumo priemonės, IRT saugumo priemonių vertinimas, IRT saugumo dokumentų atnaujinimo planai

                                    (42)

                                    Su IRT susiję saugumo incidentai, patirti praėjusiais kalendoriniais metais ir sukėlę šias pasekmes: IRT paslaugų neprieinamumas dėl aparatinės (techninės) arba programinės įrangos gedimų

                                    (43)

                                    Su IRT susiję saugumo incidentai, patirti praėjusiais kalendoriniais metais ir sukėlę šias pasekmes: IRT paslaugų neprieinamumas dėl išorės išpuolio, pvz., išpuoliai naudojant išpirkos reikalavimo programinę įrangą, paslaugos trikdymo atakos

                                    (44)

                                    Su IRT susiję saugumo incidentai, patirti praėjusiais kalendoriniais metais ir sukėlę šias pasekmes: duomenų sunaikinimas arba sugadinimas dėl aparatinės (techninės) arba programinės įrangos gedimų

                                    (45)

                                    Su IRT susiję saugumo incidentai, patirti praėjusiais kalendoriniais metais ir sukėlę šias pasekmes: duomenų sunaikinimas arba sugadinimas dėl piktybinės programinės įrangos arba neteisėto prisijungimo

                                    (46)

                                    Su IRT susiję saugumo incidentai, patirti praėjusiais kalendoriniais metais ir sukėlę šias pasekmes: konfidencialių duomenų atskleidimas dėl neteisėto prisijungimo, nukreipimo į suklastotas svetaines, duomenų viliojimo, tyčinių įmonės samdomųjų darbuotojų veiksmų

                                    (47)

                                    Su IRT susiję saugumo incidentai, patirti praėjusiais kalendoriniais metais ir sukėlę šias pasekmes: konfidencialių duomenų atskleidimas dėl netyčinių įmonės samdomųjų darbuotojų veiksmų

                                    (48)

                                    Įmonės samdomųjų darbuotojų (įskaitant samdomuosius darbuotojus, dirbančius patronuojančiosiose arba susijusiose įmonėse) vykdoma su IRT saugumu susijusi veikla, kaip antai saugumo bandymai, IRT mokymai apie saugumą, IRT saugumo incidentų šalinimas (išskyrus sukomplektuotų programų paketų naujinius)

                                    (49)

                                    Išorės tiekėjų vykdoma su IRT saugumu susijusi veikla, kaip antai saugumo bandymai, IRT mokymai apie saugumą, IRT saugumo incidentų šalinimas (išskyrus sukomplektuotų programų paketų naujinius)

                                    (50)

                                    Galimybė draustis nuo IRT saugumo incidentų

                                    iii)

                                    Įmonės, turinčios bet kurios rūšies fiksuotąjį laidinį interneto ryšį

                                    (51)

                                    Didžiausias sutartyje numatytas duomenų atsisiuntimo greitis, esant greičiausiam fiksuotajam laidiniam interneto ryšiui, taikant šiuos intervalus: [0 Mbit/s < 30 Mbit/s], [30 Mbit/s < 100 Mbit/s], [100 Mbit/s < 500 Mbit/s], [500 Mbit/s < 1 Gbit/s], [≥ 1 Gbit/s]

                                    iv)

                                    Įmonės, rengiančios nuotolinius susirinkimus

                                    (52)

                                    Naudojamasi IRT saugumo gairėmis nuotoliniams susirinkimams internetu rengti, pvz., dėl slaptažodžio reikalavimo, ištisinio šifravimo

                                    (53)

                                    Parengtos gairės, kuriomis pirmenybė skiriama nuotoliniams susirinkimams internetu, o ne verslo kelionėms

                                    v)

                                    Įmonės, kuriose dirba samdomųjų darbuotojų ir savarankiškai dirbančių asmenų, turinčių nuotolinę prieigą prie įmonės e. pašto sistemos

                                    (54)

                                    Samdomųjų darbuotojų ir savarankiškai dirbančių asmenų, turinčių nuotolinę prieigą prie įmonės e. pašto sistemos, skaičius arba jų viso skaičiaus procentinė dalis

                                    vi)

                                    Įmonės, kuriose dirba samdomųjų darbuotojų ir savarankiškai dirbančių asmenų, turinčių nuotolinę prieigą prie įmonės dokumentų, verslo taikomųjų programų ar programinės įrangos

                                    (55)

                                    Samdomųjų darbuotojų ir savarankiškai dirbančių asmenų, turinčių nuotolinę prieigą prie įmonės dokumentų, verslo taikomųjų programų ar programinės įrangos, skaičius arba jų viso skaičiaus procentinė dalis

                                    vii)

                                    Įmonės, kuriose dirba samdomųjų darbuotojų ir savarankiškai dirbančių asmenų, turinčių nuotolinę prieigą prie įmonės e. pašto sistemos, arba prie įmonės dokumentų, arba prie įmonės verslo taikomųjų programų ar programinės įrangos

                                    (56)

                                    Naudojamasi nuotolinės prieigos IRT saugumo gairėmis, pvz., yra reikalavimas rengti slaptažodžiu apsaugotus nuotolinius susirinkimus, draudimas darbo reikalais naudotis viešuoju Wi-Fi, VPN naudojimas, duomenų privatumo reikalavimai

                                    viii)

                                    Įmonės, praėjusiais kalendoriniais metais vykdžiusios pardavimą internetu

                                    (57)

                                    Internetu parduotų prekių ar paslaugų vertė arba internetu parduotų prekių ir paslaugų procentinė dalis, palyginti su visa apyvarta, praėjusiais kalendoriniais metais

                                    (58)

                                    Pardavimo internetu privatiems klientams (verslas vartotojui, arba B2C) procentinė dalis, palyginti su visa pardavimo internetu verte, praėjusiais kalendoriniais metais

                                    (59)

                                    Pardavimo internetu kitoms įmonėms (verslas verslui, arba B2B) ir pardavimo viešajam sektoriui (verslas valdžios sektoriui, arba B2G) procentinė dalis, palyginti su visa pardavimo internetu verte, praėjusiais kalendoriniais metais

                                    ix)

                                    Įmonės, kurios praėjusiais kalendoriniais metais pardavė prekių ar paslaugų internetu per įmonės svetaines arba programėles ir e. prekybos svetaines ar programėles, kurias prekėms ar paslaugoms parduoti naudoja kelios įmonės

                                    (60)

                                    Per įmonės svetaines ar programėles internetu parduotų prekių ar paslaugų vertės procentinė dalis, palyginti su visa internetu parduotų prekių ar paslaugų verte, praėjusiais kalendoriniais metais

                                    (61)

                                    Per e. prekybos svetaines ar programėles, kurias prekėms ar paslaugoms parduoti naudoja kelios įmonės, parduotų prekių ar paslaugų vertės procentinė dalis, palyginti su visa internetu parduotų prekių ar paslaugų verte, praėjusiais kalendoriniais metais

                                    x)

                                    Įmonės, praėjusiais kalendoriniais metais vykdžiusios prekių ar paslaugų EDI tipo pardavimą

                                    (62)

                                    Prekių ar paslaugų EDI tipo pardavimo vertė arba prekių ar paslaugų EDI tipo pardavimo procentinė dalis, palyginti su visa apyvarta, praėjusiais kalendoriniais metais

                                    xi)

                                    Įmonės, kurios įdarbino arba bandė įdarbinti IRT specialistų praėjusiais kalendoriniais metais

                                    (63)

                                    Laisvos IRT specialistų darbo vietos, kurias buvo sunku užpildyti

                                    xii)

                                    Įmonės, turinčios IRT saugumo priemonių, praktikos ar procedūrų dokumentą (-us)

                                    (64)

                                    Naujausias įmonės IRT saugumo priemonių, praktikos ar procedūrų dokumento (-ų) nustatymas ar peržiūra atlikti: per pastaruosius dvylika mėnesių, daugiau nei prieš dvylika mėnesių ir ne daugiau nei prieš dvidešimt keturis mėnesius, daugiau nei prieš dvidešimt keturis mėnesius

                                    xiii)

                                    Įmonės, naudojančios pramoninius arba paslaugų robotus

                                    (65)

                                    Priežastys, turėjusios įtakos sprendimui įmonėje naudoti robotus: didelės darbo sąnaudos

                                    (66)

                                    Priežastys, turėjusios įtakos sprendimui įmonėje naudoti robotus: sunkumai įdarbinant darbuotojus

                                    (67)

                                    Priežastys, turėjusios įtakos sprendimui įmonėje naudoti robotus: siekis padidinti saugą darbe

                                    (68)

                                    Priežastys, turėjusios įtakos sprendimui įmonėje naudoti robotus: siekis užtikrinti aukštą procesų ir (arba) pagamintų prekių ir paslaugų tikslumą arba standartizuotą kokybę

                                    (69)

                                    Priežastys, turėjusios įtakos sprendimui įmonėje naudoti robotus: siekis išplėsti įmonės gaminamų prekių ar teikiamų paslaugų asortimentą

                                    (70)

                                    Priežastys, turėjusios įtakos sprendimui įmonėje naudoti robotus: mokesčių ar kitos valdžios sektoriaus paskatos

                        Neprivalomi kintamieji

                                    i)

                                    Įmonės, kuriose dirba samdomųjų darbuotojų ir savarankiškai dirbančių asmenų, turinčių interneto prieigą verslo tikslais

                                    (1)

                                    Samdomųjų darbuotojų ir savarankiškai dirbančių asmenų, kurie naudoja įmonės suteiktus nešiojamuosius prietaisus, kuriais galima per mobiliojo telefono ryšio tinklus prisijungti prie interneto verslo tikslais, skaičius arba procentinė visų samdomųjų darbuotojų ir savarankiškai dirbančių asmenų skaičiaus dalis

                                    ii)

                                    Įmonės, praėjusiais kalendoriniais metais vykdžiusios pardavimą internetu

                                    (2)

                                    Pardavimas internetu duomenis teikiančioje šalyje esantiems klientams praėjusiais kalendoriniais metais

                                    (3)

                                    Pardavimas internetu kitose ES valstybėse narėse esantiems klientams praėjusiais kalendoriniais metais

                                    (4)

                                    Pardavimas internetu kitose pasaulio šalyse esantiems klientams praėjusiais kalendoriniais metais

                                    iii)

                                    Įmonės, praėjusiais kalendoriniais metais vykdžiusios pardavimą internetu klientams, esantiems bent dviejose iš šių geografinių vietovių: duomenis teikiančioje šalyje, kitose ES valstybėse narėse arba kitoje pasaulio šalyje

                                    (5)

                                    Pardavimo internetu duomenis teikiančioje šalyje esantiems klientams procentinė dalis, palyginti su viso pardavimo internetu verte, praėjusiais kalendoriniais metais

                                    (6)

                                    Pardavimo internetu kitoje ES valstybėje narėje esantiems klientams procentinė dalis, palyginti su viso pardavimo internetu verte, praėjusiais kalendoriniais metais

                                    (7)

                                    Pardavimas internetu kitose pasaulio šalyse esantiems klientams procentinė dalis, palyginti su viso pardavimo internetu verte, praėjusiais kalendoriniais metais

                                    iv)

                                    Įmonės, praėjusiais kalendoriniais metais vykdžiusios pardavimą internetu kitoje ES valstybėje narėje esantiems klientams

                                    (8)

                                    Parduodant į kitas ES valstybes nares patirti sunkumai: brangu pristatyti ar grąžinti produktus (praėjusiais kalendoriniais metais)

                                    (9)

                                    Parduodant į kitas ES valstybes nares patirti sunkumai: su skundų ar ginčų sprendimu susiję sunkumai (praėjusiais kalendoriniais metais)

                                    (10)

                                    Parduodant į kitas ES valstybes nares patirti sunkumai: produktų ženklinimo pritaikymas parduodant į kitas ES valstybes nares (praėjusiais kalendoriniais metais)

                                    (11)

                                    Parduodant į kitas ES valstybes nares patirti sunkumai: užsienio kalbos nemokėjimas norint palaikyti ryšius su klientais kitose ES valstybėse narėse (praėjusiais kalendoriniais metais)

                                    (12)

                                    Parduodant į kitas ES valstybes nares patirti sunkumai: įmonės verslo partnerių apribojimai parduodant į tam tikras ES valstybes nares (praėjusiais kalendoriniais metais)

                                    (13)

                                    Parduodant į kitas ES valstybes nares patirti sunkumai: su kitų ES valstybių narių PVM sistema susiję sunkumai (pvz., netikrumas dėl PVM taikymo skirtingose šalyse) (praėjusiais kalendoriniais metais)

                                    v)

                                    Įmonių, kurių laisvas IRT specialistų darbo vietas buvo sunku užpildyti, informacija apie toliau nurodytus sunkumus bandant įdarbinti IRT specialistų praėjusiais kalendoriniais metais

                                    (14)

                                    Praėjusiais kalendoriniais metais buvo sunku įdarbinti IRT specialistų dėl paraiškų trūkumo

                                    (15)

                                    Praėjusiais kalendoriniais metais buvo sunku įdarbinti IRT specialistų, nes kandidatams trūko atitinkamos su IRT susijusios kvalifikacijos, įgytos švietimo ir (arba) mokymo metu

                                    (16)

                                    Praėjusiais kalendoriniais metais buvo sunku įdarbinti IRT specialistų, nes kandidatams trūko atitinkamos darbo patirties

                                    (17)

                                    Praėjusiais kalendoriniais metais buvo sunku įdarbinti IRT specialistų, nes kandidatai turėjo pernelyg didelių darbo užmokesčio lūkesčių

                                    vi)

                                    Įmonės, naudojančios pramoninius arba paslaugų robotus

                                    (18)

                                    Įmonės naudojamų pramoninių ir paslaugų robotų skaičius

                        Matavimo vienetas

                        Absoliutieji skaičiai, išskyrus rodiklius, susijusius su apyvarta nacionaline valiuta (tūkstančiais) arba (visos) apyvartos procentine dalimi

                        Statistinė populiacija

                           Tiriamos veiklos rūšys

                        NACE C–J, L–N sekcijos ir 95.1 grupė

                           Tiriamų įmonių dydžio kategorijos

                        Įmonės, kuriose dirba 10 ar daugiau samdomųjų darbuotojų ir savarankiškai dirbančių asmenų. Įmonių, kuriose dirba mažiau nei 10 samdomųjų darbuotojų ir savarankiškai dirbančių asmenų, įtraukti neprivaloma.

                        Skirstymas

                           Veiklos rūšių skirstymas

                           Nacionalinių suvestinių duomenų skaičiavimui

                                    —

                                    NACE sekcijų ir grupės suvestiniai rodikliai: C+D+E+F+G+H+I+J+L+M+N+95.1, D+E

                                    —

                                    NACE sekcijos: C, F, G, H, I, J, L, M, N

                                    —

                                    NACE skyriai: 47, 55

                                    —

                                    NACE skyrių suvestiniai rodikliai: 10 + 11 + 12 + 13 + 14 + 15 + 16 + 17 + 18, 19 + 20 + 21 + 22 + 23, 24 + 25, 26 + 27 + 28 + 29 + 30 + 31 + 32 + 33

                                    —

                                    Skyrių ir grupių suvestinis rodiklis: 26.1 + 26.2 + 26.3 + 26.4 + 26.8 + 46.5 + 58.2 + 61 + 62 + 63.1 + 95.1

                           Tik įtraukiant į bendruosius Europos rodiklius

                                    —

                                    NACE sekcijos: D, E

                                    —

                                    NACE skyriai: 19, 20, 21, 26, 27, 28, 45, 46, 61, 72, 79

                                    —

                                    NACE grupė: 95.1

                                    —

                                    NACE skyrių suvestiniai rodikliai: 10 + 11 + 12, 13 + 14 + 15, 16 + 17 + 18, 22 + 23, 29 + 30, 31 + 32 + 33, 58 + 59 + 60, 62 + 63, 69 + 70 + 71, 73 + 74 + 75, 77 + 78 + 80 + 81 + 82

                           Samdomųjų darbuotojų ir savarankiškai dirbančių asmenų skaičiaus dydžio kategorijos: 10+, 10–49, 50–249, 250+; Neprivaloma: 0–9, 0–1, 2–9

                        Duomenų perdavimo terminas

                        2022 m. spalio 5 d.


title: Komisijos įgyvendinimo reglamentas (ES) 2021/1191 2021 m. liepos 19 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos klopiralido patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
2021 7 20

                  LT

                  Europos Sąjungos oficialusis leidinys

                  L 258/37

         KOMISIJOS ĮGYVENDINIMO REGLAMENTAS (ES) 2021/1191
         2021 m. liepos 19 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos klopiralido patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:

                     (1)

                     Komisijos direktyva 2006/64/EB (2) klopiralidas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Komisijos įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos klopiralido patvirtinimas nustoja galioti 2022 m. balandžio 30 d.;

                     (4)

                     paraiška dėl veikliosios medžiagos klopiralido patvirtinimo galiojimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitos projektą ir 2017 m. gegužės 31 d. pateikė jį Europos maisto saugos tarnybai (toliau – Tarnyba) ir Komisijai;

                     (7)

                     Tarnyba viešai paskelbė papildomo dokumentų rinkinio santrauką. Tarnyba patvirtinimo galiojimo pratęsimo vertinimo ataskaitos projektą taip pat išplatino pareiškėjui ir valstybėms narėms, kad jie pateiktų pastabų, ir pradėjo viešas konsultacijas dėl šio vertinimo. Tarnyba gautas pastabas persiuntė Komisijai;

                     (8)

                     2018 m. liepos 6 d. Tarnyba pateikė Komisijai išvadą (6), ar galima manyti, kad klopiralidas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2021 m. kovo 24 d. Komisija pateikė patvirtinimo galiojimo pratęsimo ataskaitą ir reglamento dėl klopiralido projektą Augalų, gyvūnų, maisto ir pašarų nuolatiniam komitetui;

                     (9)

                     dėl Komisijos reglamente (ES) 2018/605 (7) pateiktų endokrininę sistemą ardančių savybių nustatymo kriterijų Tarnybos išvadoje teigiama, kad, remiantis moksliniais įrodymais, labai mažai tikėtina, jog klopiralidas yra endokrininę sistemą ardanti medžiaga, nes toksinio poveikio endokrininiams organams nepastebėta. Taigi Komisija daro išvadą, kad klopiralidas neturi būti laikomas turinčiu endokrininę sistemą ardančių savybių;

                     (10)

                     Komisija paragino pareiškėją pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl galiojimo pratęsimo ataskaitos. Pareiškėjas pateikė pastabų dėl pratęsimo ataskaitos projekto ir jos buvo atidžiai išnagrinėtos;

                     (11)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra klopiralido, naudojamas pagal vieną ar kelias tipiškas paskirtis.

                     (12)

                     veikliosios medžiagos klopiralido patvirtinimo galiojimo pratęsimo rizikos vertinimas grindžiamas tipišku jo kaip herbicido naudojimu žieminiams javams ir pievoms. Atsižvelgiant į šį rizikos vertinimą, nebūtina toliau taikyti apribojimo jį naudoti tik kaip herbicidą, tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas ir apribojimus. Visų pirma tikslinga pareikalauti papildomos patvirtinamosios informacijos;

                     (13)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (14)

                     Komisijos įgyvendinimo reglamentu (ES) 2021/566 (8) klopiralido patvirtinimo galiojimas pratęstas iki 2022 m. balandžio 30 d., kad šios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Vis dėlto, kadangi sprendimas dėl patvirtinimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti pradėtas taikyti prieš tą datą;

                     (15)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo pratęsimas
            Veikliosios medžiagos klopiralido patvirtinimo galiojimas pratęsiamas, kaip nustatyta I priede.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. spalio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 19 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2006 m. liepos 18 d. Komisijos direktyva 2006/64/EB, iš dalies keičianti Tarybos direktyvą 91/414/EEB, įtraukiant veikliąsias medžiagas klopiralidą, ciprodinilą, fosetilą ir trineksapaką (OL L 206, 2006 7 27, p. 110).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA Journal 2018;16(8):5389. Adresas internete: www.efsa.europa.eu.

            (7)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas (OL L 101, 2018 4 20, p. 33).

            (8)  Komisijos įgyvendinimo reglamentas (ES) 2021/566 2021 m. kovo 30 d. kuriuo dėl veikliųjų medžiagų abamektino, Bacillus subtilis (Cohn 1872) padermės QST 713, Bacillus thuringiensis subsp. Aizawai padermių ABTS-1857 ir GC-91, Bacillus thuringiensis subsp. Israeliensis (H-14 serotipas) padermės AM65-52, Bacillus thuringiensis subsp. Kurstaki padermių ABTS 351, PB 54, SA 11, SA12 ir EG 2348, Beauveria bassiana padermių ATCC 74040 ir GHA, klodinafopo, klopiralido, Cydia pomonella Granulovirus (CpGV), ciprodinilo, dichlorpropo-P, fenpiroksimato, fosetilo, mepanipirimo, Metarhizium anisopliae (var. anisopliae) padermės BIPESCO 5/F52, metkonazolo, metrafenono, pirimikarbo, Pseudomonas chlororaphis padermės MA342, pirimetanilo, Pythium oligandrum M1, rimsulfurono, spinozado, Streptomyces K61 (buv. S. griseoviridis), Trichoderma asperellum (buv. T. harzianum) padermių ICC012, T25 ir TV1, Trichoderma atroviride (buv. T. harzianum) padermės T11, Trichoderma gamsii (buv. T. viride) padermės ICC080, Trichoderma harzianum padermių T-22 ir ITEM 908, triklopiro, trineksapako, tritikonazolio ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 118, 2021 4 7, p. 1).

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                        Klopiralidas
                        CAS Nr. 1702-17-6
                        CIPAC Nr. 455

                        3,6-dichlorpiridin-2-karboksirūgštis arba 3,6-dichlorpikolino rūgštis

                        ≥ 950 g/kg

                        2021 m. spalio 1 d.

                        2036 m. rugsėjo 30 d.

                        Įgyvendinant Reglamento (EB) Nr. 1107/2009 29 straipsnio 6 dalyje nustatytus vienodus principus, atsižvelgiama į klopiralido patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    komerciniais tikslais pagamintos techninės medžiagos specifikacijoms,

                                    —

                                    su šia medžiaga dirbančių asmenų saugai, užtikrindamos, kad su ja dirbantiems asmenims skirtose naudojimo sąlygose būtų reikalavimas naudoti tinkamas asmens apsaugos priemones,

                                    —

                                    galimam klopiralido liekanų buvimui sėjomainos būdu auginamuose kultūriniuose augaluose,

                                    —

                                    galimam klopiralido liekanų pernešimui su kompostu arba gyvūnų, kurių pašarai gauti iš apdorotų vietovių, mėšlu, siekiant išvengti žalos neatspariems kultūriniams augalams,

                                    —

                                    požeminio vandens apsaugai užteršimui palankiomis sąlygomis.

                              Naudojimo sąlygose prireikus nurodomos rizikos mažinimo priemonės.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją apie vandens valymo procesų poveikį geriamajame vandenyje esančių liekanų pobūdžiui.
                        Pareiškėjas šią informaciją pateikia per dvejus metus nuo tada, kai patvirtinamas rekomendacinis dokumentas dėl vandens valymo procesų poveikio paviršiniame ir požeminiame vandenyje esančių liekanų pobūdžiui vertinimo.

               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.

            II PRIEDAS
            Komisijos įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje 129 įrašas, skirtas klopiralidui, išbraukiamas;

                        2)

                        B dalis papildoma šiuo įrašu:

                                    Nr.

                                    Įprastas pavadinimas, identifikavimo numeriai

                                    IUPAC pavadinimas

                                    Grynumas (1)

                                    Patvirtinimo data

                                    Patvirtinimo galiojimo pabaiga

                                    Konkrečios nuostatos

                                    „147

                                    Klopiralidas
                                    CAS Nr. 1702-17-6
                                    CIPAC Nr. 455

                                    3,6-dichlorpiridin-2-karboksirūgštis arba 3,6-dichlorpikolino rūgštis

                                    ≥ 950 g/kg

                                    2021 m. spalio 1 d.

                                    2036 m. rugsėjo 30 d.

                                    Įgyvendinant Reglamento (EB) Nr. 1107/2009 29 straipsnio 6 dalyje nustatytus vienodus principus, atsižvelgiama į klopiralido patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Atlikdamos šį bendrą vertinimą valstybės narės ypatingą dėmesį skiria:

                                                —

                                                komerciniais tikslais pagamintos techninės medžiagos specifikacijoms;

                                                —

                                                su šia medžiaga dirbančių asmenų saugai, užtikrindamos, kad su ja dirbantiems asmenims skirtose naudojimo sąlygose būtų reikalavimas naudoti tinkamas asmens apsaugos priemones;

                                                —

                                                galimam klopiralido liekanų buvimui sėjomainos būdu auginamuose kultūriniuose augaluose;

                                                —

                                                galimam klopiralido liekanų pernešimui su kompostu arba gyvūnų, kurių pašarai gauti iš apdorotų vietovių, mėšlu, siekiant išvengti žalos neatspariems kultūriniams augalams;

                                                —

                                                požeminio vandens apsaugai užteršimui palankiomis sąlygomis.

                                          Naudojimo sąlygose prireikus nurodomos rizikos mažinimo priemonės.
                                    Pareiškėjas Komisijai, valstybėms narėms ir Tarnybai pateikia patvirtinamąją informaciją apie vandens valymo procesų poveikį geriamajame vandenyje esančių liekanų pobūdžiui.
                                    Pareiškėjas šią informaciją pateikia per dvejus metus nuo tada, kai patvirtinamas rekomendacinis dokumentas dėl vandens valymo procesų poveikio paviršiniame ir požeminiame vandenyje esančių liekanų pobūdžiui vertinimo.

               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje“.